महिला ने की थी खेती की जमीन पर दबंगो द्वारा कब्जे की शिकायत जनकदुलारी देवी के मुताबिक उनका रजौन इलाके में आठ बीघा खेती की जमीन थी। इस पर स्थानीय नेता रणवीर यादव का कब्जा होने की शिकायत महिला ने एसपी चंदन कुमार कुशवाहा से पिछले साल ही की थी। इस आवेदन के आलोक में एसपी ने रजौन के तत्कालीन थानेदार आशीष कुमार को जांच कर कार्रवाई करने का आदेश दिया था। इस मामले की जानकारी जब संजय भट्ट को हुई तो उसने जनक दुलारी के पुत्र से संपर्क किया और खुद को एसपी का रिश्तेदार बताया। इसके बाद संजय भट्ट ने थानेदार की दलाली शुरू कर दी। दोनों ने मिलकर महिला के पुत्र से मोटी रकम वसूल कर ली। इसमें थानेदार ने एसपी को कमीशन की बात कह भी रुपये वसूले।